# Idrætslærernes forum 2019

## Oplæg om dansedugen ved Annemari Munk Svendsen

**Formål med workshoppen (fra kataloget):** Der arbejdes med hvordan vi kan gå fra bevægelse til sprog og fra sprog til bevægelse i idrætsundervisningen.

Med udgangspunkt i Dansk Skoleidræts didaktiske duge vil eksperter og udviklere af dugene introducere dig til, hvordan du kan få fagsproget ind i idrætsfaget på en måde, hvor praksis og teori går hånd i hånd.

Lidt info om dugen

3 overordnede principper.

* *Alle skal kunne undervise i dans*.
* *Gøre dans enkelt*
* *Perspektivere dans*

Tre grundlæggende måder den kan koble praksis og sprog på i idrætsundervisningen:

* + FØR *fra sprog til*
	+ EFTER *fra praksis til sprog*
	+ UNDER

POWER-WORKSHOP 1

*Fra sprog til praksis* kan foregå både ved, at der sættes fokus på et element eller begreb som man så arbejder med i en enkelt øvelse, over flere øvelser, en lektion eller måske endda en periode. Her er dugen en *guide* for de praktiske øvelser for eleverne (og måske også for læreren). I disse øvelser sættes fokus på HVAD fra danserammen.

1. Undersøge kroppens led:

Deltagerne undersøger de forskellige led sammen med underviser (følg-mig i rundkreds). Fodled, knæled, hofteled, håndled, skulder, rygsøjle etc. Derefter går deltagerne sammen to og to og skiftes til at spejle hinanden. Stadig med fokus på at undersøge, *hvad* kroppen kan gøre.

Musik: *Trentemøller: Snowflake*

1. Statuer og skulptører:

Deltagerne går sammen to og to. Den ene er en klump ler og den anden skulptør. Skulptørerne former nu lerklumpen. Skulptørerne bevæger sig rundt mellem alle lerklumper og ændrer/justerer. Her undersøges kroppens *former.*

Musik: *Moussa Diallo: Maninda*

1. Maskiner og maskinmestre:

Deltagerne bytter rolle. Den ene er nu en maskine og den anden maskinmester. Maskinmesterne sætter maskinen i gang med en bevægelse. Igen bevæger maskinmestrene sig rundt mellem maskinerne og ændre/justerer på bevægelser. Her undersøges kroppens bevægelsesmuligheder.

Musik: *Hot butter: Popcorn*

1. Folkedans:

Kroppen kan hoppe/hinke. Lav folkedansen ”Den toppede høne (fra Thy)

Musik: https://music.youtube.com/playlist?list=OLAK5uy\_kRWvkQ9PCWoQy6fwsRx6RFs7Jt1wUoPYY

POWER-WORKSHOP 2:

*Fra praksis til sprog* kan ligeledes organiseres, så der reflekteres efter den enkelte øvelse, efter flere øvelser, en lektion eller et forløb. Her er dugen en *refleksionsmodel* for eleverne.

1. Arbejde i rummet:

Deltagerne vælger en, de vil være tæt på. De løber rundt mellem hinanden. På klap skal de prøve at komme tæt på den valgte person. Gentages nogle gange.

Musik: *Stampa med Leroy:* *Deluxe*

1. Arbejde i rummet:

Deltagerne vælger nu en, de vil være langt fra. De løber rundt mellem hinanden. På klap skal de prøve at komme tæt på den valgte person. Gentages nogle gange.

Musik: *Stampa med Leroy:* *Deluxe*

1. Landskaber:

Tre og tre. To laver et ”landskab” – den anden bevæger sig igennem landskabet, gerne på en ’nysgerrig’ måde. Udfyld rummet omkring de to ’landskabsarkitekter’.

Musik: *Satie:* *Gnossienne* *n1*

1. Kig nu på dansedugen i jeres gruppe: Hvad har vi arbejdet med i disse øvelser?

PWS 3:

*Integreret i praksis.* Dugen kan understøtte arbejdet med især kreative processer. Her bliver dugen en *sparringspartner, idegenerator eller en støtte for det skabende arbejde*. Den kan også bruges til *feed-back.*

1. Deltagerne får et helt simpelt bevægelsesmateriale:

Gå to skridt til højre, to til venstre, et til højre, et til venstre, stå 3 takter og saml på 4 (i alt 16 taktslag).

1. Deltagerne skal nu 3 og 3 udvikle sekvensen. Hver gruppe får udleveret danserammen med angivelse af, hvilken af de fire grundlæggende bevægelseselementer, der skal fokuseres på: hvad, hvordan, hvor eller med hvem?
2. Deltagerne får ganske kort tid til at udvikle sekvensen ud fra denne ramme. Herefter kort forevisning i rundkreds.

Musik: *Trentemøller: Le Champagne*

1. *TIP*! Der kan sættes flere bindinger på (ex hverdagsbevægelser eller sport, en særlig egenskab, stemning eller rekvisit). Her kan let differentieres.